Parkanon kaupunginhallitus 21.1.2008 § 13 

LAUSUNTO KÄRÄJÄOIKEUSVERKOSTON KEHITTÄMISESTÄ

	- - - 

Kaup.johtajan ehdotus: 	Kaupunginhallitus antaa oikeusministeriölle seuraavan lausunnon:

	Käräjäoikeusverkoston uudistamisen lähtökohta ja tarkastelukulma on vahvasti keskitettyyn malliin pyrkivä. Toivottavaa ja tasapuolista olisi ollut tuoda esille laajemmin myös hajautetun mallin etuja. Kansalaisten yhdenvertaisuuden kannalta on palvelujen läheisyydellä suuri merkitys. Erityisesti maakunnan reuna-alueilla, joihin Parkanokin kuuluu, on tärkeää säilyttää kansalaisille tärkeitä palveluja. Jos käräjäoikeuksien lukumäärää vähennetään olennaisesti, on vaarana asianajotoimistojen keskittyminen käräjäoikeuspaikkakunnille, jolloin oikeusturvapalvelujen saatavuus heikkenee muualla.

	Parkanon kaupunki pitää tärkeänä pysyvän istuntopaikan säilymistä Ikaalisissa. Parkanon kaupunki esittää myös sivukanslian pysyvää sijoittamista Ikaalisiin, etenkin kun sen lakkauttaminen aiheuttaisi toimitilaongelmia ja kalliita tilaratkaisuja Tampereen toimipisteessä. 

Päätös:	Hyväksyttiin yksimielisesti.

	-----